एक दूसरे सर्वे में पीएमएल-एन को 26 फीसदी वोटों के साथ सबसे बड़ी पार्टी बताया जा रहा है, जबकि 25 फीसदी वोटों के साथ पीटीआई को दूसरे स्थान पर रहने की संभावना जताई जा रही है। इस सर्वे में भी पीपीपी के खाते में 16 फीसदी वोट के साथ तीसरे स्थान पर रहने की संभावना जताई है। दोनों सर्वे पाकिस्तान के जंग मीडिया समूह की ओर से किए गए हैं। वर्ष 2017 के पोल की तुलना में मौजूदा सर्वे में इमरान खान की पार्टी का पक्ष मजबूत होता दिखाया गया है। जबकि पीएमएल-एन के वोट शेयर में 8 से 9 फीसदी की कमी दर्ज की गई है। यह सर्वे एक मई से 6 जून के बीच किया गया है।